**Consuelo Flecha García**, nada en Bilbao o 13 de febreiro de 1948, é unha catedrática española. Doutora en Ciencias da Educación pola Universidade Complutense de Madrid, España, e Catedrática de Historia da educación desde 1998 na Universidade de Sevilla. Desempeña o seu labor docente na Universidade de Sevilla, onde é profesora da Facultade de Ciencias da Educación, impartindo clases de Historia da Educación Contemporánea, e de Desenvolvemento educativo e profesional das Mulleres.

Traxectoria
-----------

Consuelo Flecha licenciouse en Filosofía e Letras no ano 1970, especializándose na rama de Pedagoxía, na Universidade Complutense de Madrid. Máis tarde (1982), na mesma universidade, doutorouse en Ciencias da Educación.

Entre os anos 1975 e 1981 dedicouse á docencia sendo Profesora Encargada de Curso da Universidade de Sevilla (USE) e profesora Agregada Interina da Universidade de Cádiz. Entre 1981 e 1983 foi profesora Agregada de Escola Universitaria, pasando neste ano, por aplicación da Lei de Reforma Universitaria, a ser Catedrática de Escola Universitaria. Compaxinou este traballo co de Profesora-Titora da UNED (Centro Asociado de Cádiz). Desde 1998 é Catedrática de Universidade, da área de Historia da Educación, na Universidade de Sevilla.

Investigacións
--------------

Ademais do seu labor docente, Consuelo Flecha García desenvolve proxectos de investigación, formando parte do grupo de investigación "Mulleres, Benestar e Cidadanía" do Departamento de Psicoloxía Experimental da USE, estando as súas investigacións centradas nos procesos educativos das mulleres, ao longo da historia (séculos XIX e XX principalmente) e na actualidade, converténdoa nunha especialista nesta materia na que publicou diversos libros (como "Las primeras universitarias en España", o "Las mujeres en la legislación educativa española") e un gran número de artigos.

Tamén realizou tarefas docentes como profesora convidada nalgunhas universidades europeas (en Portugal e en Italia), iberoamericanas (na Arxentina, Chile, Colombia, Cuba e o Perú) e asiáticas (como en Taiwán). Ademais compaxina o seu labor docente coa súa faceta de conferenciante en Congresos e Reunións Científicas tanto a nivel nacional como internacional.

Entre outras institucións forma parte do Seminario Interdisciplinar de Estudios de las Mujeres da Universidade de Sevilla e pertence á Asociación Española de Investigación Histórica de las Mujeres.

O seu labor foi distinguida ao outorgarlle premios como o XII Premio Mujer outorgado polo Concello de Sevilla no ano 2009, e o Premio Meridiana da Xunta de Andalucía, no ano 2012.

Notas
-----

1. ↑ . Consultado 21 de febreiro de 2016
2. 1 2   Consultado 21 de febreiro de 2016
3. 1 2   Consultado 21 de febreiro de 2016
4. 1 2 3 4 5 6 7   AMIT. Asociación de Mujeres Investigadoras y Tecnólogas. La científica del mes.  Consultado 21 de febreiro de 2016
5. ↑  ("Mujeres y Universidad en España y en América Latina"; "Repensar la educación en tiempos de igualdad"; Revista Historia da Educación Latinoamericana, ISSN 0122-7238, Vol. 17, Nº. 24, 2015, exemplar dedicado a: Ofelia Uribe de Acosta; "Mujeres jóvenes y educación: logros y tareas"…).
6. ↑

Véxase tamén
------------

### Ligazóns externas

* Biografía en AMIT.
* Premios Meridiana 2012. Consuelo Flecha García.

|  |  |
| --- | --- |
| Control de autoridades | 
* Wd: Q22911191
* WorldCat
* VIAF: 24879266
* BIBSYS: 14010178
* BNE: XX876771
* BNF: 15017561b
* Dialnet: 180896
* GND: 1056222131
* ISNI: 0000 0000 5947 9694
* LCCN: n95055131
* openMLOL: 347384
* ORCID: 0000-0002-1580-0428
* SUDOC: 077597435

 |